
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 42 

27 Ιανουάριου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Χρόνος παύσης λειτουργίας των ΔΟΥ Α' και Β' Ελευθε¬ 
ρίων Επαγγελμάτων Αθηνών. 1 

Ορισμός του Προϊσταμένου της Υπηρεσίας Δημοσιονο¬ 
μικού Ελέγχου εκάστου Νομού της Χώρας δευτε- 
ρεϋοντα διατάκτη των μεταβιβαζόμενων σ’ αυτούς 
με επιτροπικά εντάλματα πιστώσεων του Ν.Σ.Κ. . 2 

Καθορισμός του αριθμού των επιτρεπομένων ημερών 
παραμονής εκτός έδρας υπαλλήλων του Οργανι¬ 
σμού Διαχειρίσεως Δημοσίου Υλικού (Ο.Δ.Δ.Υ.). . 3 

Μεταβίβαση της περιουσίας του Μαράσλειου Διδασκα¬ 
λείου Δημοτικής Εκπαίδευσης. 4 

Συμπλήρωση κειμένου χρήσεων γης θεσμοθετημένης 
ζώνης Α' Προστασίας αρχαιολογικού χώρου Γύ- 
ρουλα Νάξου. 5 

Κανόνες συγκρότησης του Γνωμοδοτικού Συμβουλίου 
Μουσειακής Πολιτικής. 6 

Προσθήκη τμήματος συνθέσεως στο Ωδείο «Αγία 
Τριάς». 7 

Χορήγηση άδειας ίδρυσης και λειτουργίας Ωδείου στον 
Ηλία Καραμπογιά. 8 

Κύρωση τροποποίησης και συμπλήρωσης του Κανονι¬ 
σμού Εσωτερικής Υπηρεσίας του Πρωτοδικείου Τρι¬ 
κάλων. 9 

Ορισμός λειτουργίας δικαστικού καταστήματος του Ει¬ 
ρηνοδικείου Διδυμοτείχου.10 

Ορισμός τόπου συνεδριάσεων του Ειρηνοδικείου Νά¬ 
ξου .11 


Γνωστοποίηση συγκέντρωσης των εταιρειών «ΓΡΗΓΟ¬ 
ΡΗΣ ΣΑΡΑΝΤΗΣ - ΑΝΩΝΥΜΗ ΒΙΟΜΗΧΑΝΙΚΗ ΚΑΙ 
ΕΜΠΟΡΙΚΗ ΕΤΑΙΡΙΑ ΚΑΛΛΥΝΤΙΚΩΝ, ΕΝΔΥΜΑ¬ 
ΤΩΝ, ΔΕΡΜΑΤΙΝΩΝ ΚΑΙ ΠΑΙΔΙΚΩΝ ΕΙΔΩΝ» και 
«ΚΑΜΕΛ ΒΙΟΜΗΧΑΝΙΑ ΣΤΙΛΒΩΜΑΤΩΝ, ΑΝΩΝΥ¬ 
ΜΟΣ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΙΑ», 
σύμφωνα με το άρθρο 4β του Ν. 703/77, όπως 
ισχύει.12 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 1002028/54/Α0006 (1) 

Χρόνος παύσης λειτουργίας των ΔΟΥ Α' και Β' Ελευθε¬ 
ρίων Επαγγελμάτων Αθηνών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 32 του Ν. 1828/1989 «Αναμόρφωση της 
φορολογίας εισοδήματος και άλλες διατάξεις» (Α' 2), 
όπως αντικαταστάθηκε και συμπληρώθηκε με την παρ. 
3 του άρθρου 19 ίου Ν. 2443/1996 «Τροποποίηση και 
συμπλήρωση του Τελωνειακού Κώδικα και άλλες δια¬ 
τάξεις» (Α' 265). 

β) Του Π.Δ. 218/1997 «Ενοποίηση και κατάργηση Δη¬ 
μοσίων Οικονομικών Υπηρεσιών (ΔΟΥ)» (Α' 168). 

2. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη οε βάρος του κρατικού 
προϋπολογισμού, αποφασίζουμε: 

Ορίζουμε ως χρόνο παύσης της λειτουργίας των ΔΟΥ Α' 
και Β’ Ελευθερίων Επαγγελμάτων Αθηνών την 
31.1.1998. 

Η απόφαση αυτή να δημοοιευθεί στην Εφημερίδα της 
Κυβερνήσεως. 

Αθήνα, 7 Ιανουαρίου 1998 

Ο ΥΠΟΥΡΓΟΙ 

ΠΑΝΝΟΣ ΠΑΠΑΝΤΩΝΙΟΥ 

Αριθ. 424 (2) 

Ορισμός του Προϊσταμένου της Υπηρεσίας Δημοσιονομι¬ 
κού Ελέγχου εκάστου Νομού της Χώρας δευτερεύοντα 
διατάκτη των μεταβιβαζομένων σ’ αυτούς με επιτρο¬ 
πικά εντάλματα πιστώσεων του Ν.Σ.Κ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις του Ν. 2362/1995 άρθρο 16 παρ. 1. 
β) Τις διατάξεις του Ν. 2503/1997 άρθρο 1 παρ. 6. 
γ) Τις διατάξεις του Π.Δ. 282/1996 (ΦΕΚ 199/96 τ. Α') 
περί Οργανισμού του Νομικού Συμβουλίου του Κρά¬ 
τους. 

δ) Την ανάγκη απρόσκοπτης πληρωμής των οφειλών 
του Δημοσίου και 

ε) Το γεγονός ότι από τις διατάξεις της απόφασης αυτής 
δεν προκαλεΐται δαπάνη σε βάρος του Κρατικού Προϋπο¬ 
λογισμού, αποφασίζουμε: 

Ορίζουμε τον Προϊστάμενο της Υπηρεσίας Δημοσιονο¬ 
μικού Ελέγχου εκάστου Νομού της Χώρας δευτερεύοντα 
διατάκτη των μεταβιβαζομένων σ' αυτούς με επιτροπικά 
εντάλματα πιστώσεων του Ν.Σ.Κ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 1997 

Ο ΥΠΟΥΡΓΟΣ 

ΠΑΝΝΟΣ ΠΑΠΑΝΤΩΝΙΟΥ 

♦ 

Αριθ. 2085618/9829/0094 (3) 

Καθορισμός του αριθμού των επιτρεπομένων ημερών πα¬ 
ραμονής εκτός έδρας υπαλλήλων του Οργανισμού Δια- 
χειρίσεως Δημοσίου Υλικού (Ο.Δ.Δ.Υ.). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 2 του άρθρου 2 του Ν. 2346/ 
95 «Δαπάνες κίνησης των μετακινουμένων προσώπων με 
εντολή του Δημοσίου κ.λπ.» (ΦΕΚ 220Α'). 

2. Την αριθ. 1107147/1239/0006Α/4.10.96 κοινή 
απόφαση του Πρωθυπουργού και του Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 922Β ). 

3. Τα αριθ. 16346/2.12.97 και 17106/19.12.97 έγ¬ 
γραφα του Ο.Δ.Δ.Υ. αναφορικά με τον καθορισμό ημερών 
παραμονής εκτός έδρας με δικαίωμα αποζημίωσης υπαλ¬ 
λήλων του. 

4. Ότι με την απόφαση αυτή προκαλείται δαπάνη σε βά¬ 
ρος του προϋπολογισμού του Ο.Δ.Δ.Υ. της τάξης των 
6.500.000 δρχ. σε ετήσια βάση, για την αντιμετώπιση της 
οποίας για το οικ. έτος 1998 υπάρχει πρόβλεψη κατανε- 
μόμενη στους ΚΑΕ 0711 και 0721 κατά δρχ. 2.500.000 
και 4.000.000 αντίστοιχα, αποφασίζουμε: 

Καθορίζουμε τον ανώτατο αριθμό επιτρεπομένων κατ' 
έτος ημερών μετακίνησης εκτός έδρας των υπαλλήλων 
του Ο.Δ.Δ.Υ. ως εξής: 

α) Γ ία τους υπαλλήλους των κλάδων ΔΕ3 Οδηγών και 
ΔΕ5 Χειριστών Γερανών σε εκατόν είκοσι (120) ημέρες 
για τον καθένα. 

β) Για τους υπόλοιπους υπαλλήλους της Κεντρικής 
Υπηρεσίας και των Περιφερειακών Υπηρεσιών σε εξήντα 
(60) ημέρες για τον καθένα. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 1997 

Ο ΥΦΥΠΟΥΡΓΟΣ 

Γ. ΔΡΥΣ 

- ♦- 

Αριθ. Γ3/6 (4) 

Μεταβίβαση της περιουσίας του Μαράσλειου Διδασκα¬ 
λείου Δημοτικής Εκπαίδευσης. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ ΚΑΙ 
ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7, παρ. 4 του Νόμου 2327/ 
1995 (ΦΕΚ 156Α’). 

2. Τιςυπ' αριθ. Γ3/290/5.6.91 και Γ3/322/7.6.92 Απο¬ 
φάσεις του Υπουργού Παιδείας. 

3. Την Απόφαση του Πρυτανικού Συμβουλίου του Πανε¬ 
πιστημίου Αθηνών, που ελήφθη κατά τη 18η Συνεδρίασή 
του, την 9.5.1996. 

4. Την αρ. 5449/96 Απόφαση του Συμβουλίου Επικρά¬ 
τειας που απορρίπτει την παρέμβαση του Σωματείου 
«Σύλλογος γονέων και κηδεμόνων του 15ου Δημ. Σχο¬ 
λείου» και κηρύσσει κατηργημένες τις δίκες επί των δύο 
συνεκδικαζομένων αιτήσεων. 

5. Τη Γ3/36/21.2.95 (ΦΕΚ 148 τ.Β) Ανάκληση της Γ3/ 
322/92. 

6. Την 1107147/1239/0006Α74.10.96 απόφαση του 
Πρωθυπουργού και του Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (ΦΕΚ 922Β'), αποφασίζουμε: 

1. Η κυριότητα της πόσης φϋσεως κινητής και ακίνητης 
περιουσίας του Μαράσλειου Διδασκαλείου Δημοτικής Εκ¬ 
παίδευσης μεταβιβάζεται ατελώς και αυτοδικαίως στο 
Εθνικό και Καποδιστριακό Πανεπιστήμιο Αθηνών, για απο¬ 
κλειστική χρήση από το Παιδαγωγικό Τμήμα Δημοτικής 
Εκπαίδευσης, από 31.7.1995 (Νόμος 2327/1995). 

2. Περιεχόμενο ή όροι διαθήκης, κωδικέλλου ή δωρεάς 
διατηρούνται ως έχουν. Εκκρεμείς δίκες, στις οποίες διά¬ 
δικος είναι το Μαράσλειο Διδασκαλείο Δημοτικής Εκπαί¬ 
δευσης, συνεχίζονται από το Εθνικό και Καποδοστριακό 
Πανεπιστήμιο Αθηνών, στο οποίο περιέρχεται η κυριότητα 
της περιουσίας. 

3. Το Εθνικό και Καποδιστριακό Πανεπιστήμιο Αθηνών 
οφείλει να αποστείλει προς το οικείο Υποθηκοφυλακείο 
αντίγραφο Υπουργικής Απόφασης μεταβίβασης, μαζί με 
αντίγραφα των τίτλων κυριότητας και^σχετική περίληψη 
περιγραφής των ακινήτων, για την καταχώριση στα οικεία 
βιβλία μεταγραφών, προκειμένου να περατωθεί και τυπικά 
η μεταβίβαση της κυριότητας της ακίνητης περιουσίας. 

4. Η πόσης φύσεως κινητή περιουσία μεταβιβάζεται στο 
Εθνικό και Καποδιστριακό Πανεπιστήμιο Αθηνών, ύστερα 
από διενέργεια ελέγχου με βάση τα επίσημα βιβλία υλικού 
για την κατ' αρχήν διακρίβωση και καταμέτρηση των αντι¬ 
κειμένων και στοιχείων της περιουσίας αυτής (βιβλιοθη¬ 
κών, βιβλίων, επίπλων, σκευών, οργάνων Φυσικής, Χη¬ 
μείας, αθλητικών μέσων και οργάνων, λοιπών εποπτικών 
μέσων, ειδών μαγειρείου και μαγειρικών σκευών κ.λπ.) 
υπό τετραμελούς επιτροπής, η οποία ορίστηκε από το 
Πρυτανικό Συμβούλιο του Πανεπιστημίου Αθηνών, κατά τη 

18η Συνεδρίασή του την 9.5.96, και στην οποία μετέχουν 
ένας καθηγητής του Π.Τ.Δ.Ε., ως Πρόεδρος και τρία άλλα 
μέλη, τα δύο καθηγητές του Π.Τ.Δ.Ε. και το άλλο υπάλλη¬ 
λος της Δ/νσης Οικονομικών Υπηρεσιών. Μετά τον έλεγχο 
και την καταμέτρηση των στοιχείων της κινητής περιου¬ 
σίας, η τετραμελής επιτροπή κλείνει και υπογράφει τη 
χρήση των βιβλίων υλικού κατά κατηγορία, σημειώνοντας 
τον αύξοντα αριθμό της τελευταίας καταχώρησης. Στη συ¬ 
νέχεια, συντάσσεται εις τετραπλοϋν πρωτόκολλο παράδο¬ 
σης και παραλαβής, στο οποίο αναφέρονται όλα τα υπό 
παράδοση αντικείμενα και στοιχεία της κινητής περιου¬ 
σίας κατά κατηγορία και κατ’ αναφορά προς τα επίσημα 
βιβλία υλικού. Φωτοαντίγραφα των βιβλίων υλικού επισυ¬ 
νάπτονται στα πρωτόκολλα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιανουάριου 1998 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΏΝ ΕΘΝ. ΠΑΙΔΕΙΑΣ & ΘΡΗ7/ΜΑΤΟΝ 

ΝΙΚ. ΧΡΙΣΤΟΔΟΥΛΑΚΗΣ ΓΕΡΑΣΙΜΟΣ ΑΡΣΕΝΗΣ 

-♦- 

Αριθ. ΥΠΠΟ/ΑΡΧ/Α1 / Φ21 /487 48/ 3026 (5) 

Συμπλήρωση κειμένου χρήσεων γης θεσμοθετημένης ζώ¬ 
νης Α’ Προστασίας αρχαιολογικού χώρου Γύρουλα Νά¬ 
ξου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.85) 
«Κυβέρνηση και Κυβερνητικά Όρνανα». 

2. Την ΥΠΠΟ/ΓΝΟΣ/49610/28.11.90 {ΦΕΚ 743/Β/ 
29.11.90) «Εξαίρεση από τον περιορισμό των τριών υπο¬ 
γραφών». 

3. Τις διατάξεις του Κ.Ν. 5351/32 «Περί Αρχαιοτή¬ 
των». 

4. Το Ν. 1127/81 «Περί κύρωσες της εις Λονδίνον, την 
6η Μάΐου 1969, υπογραφείσης Ευρωπαϊκής Συμβάσεως 
δια την προστασίαν της αρχαιολογικής κληρονομιάς» 
{ΦΕΚ 32/Α/81). 

5. Το Ν. 1892/90 (ΦΕΚ 101/Α/31.7.90), Κεφάλαιο ΙΔ', 
Αρθρο 91 «Ρυθμίσεις αρμοδιότητος του Υπουργείου Πο¬ 
λιτισμού». 

6. Την αρ. πρωτ. ΥΠΠΟ/ΑΡΧ/Α1/Φ21/59271/3340/ 
30.11.85 ΦΕΚ 1036/τ.Β714.12.95 με την οποία θεσμο¬ 
θετήθηκαν η αδόμητη Ζώνη Α' απολύτου προστασίας του 
Αρχ/κού Χώρου Γύρουλα - Νάξου καθώς και οι χρήσεις 
γης εντός αυτής». 

7. Την ομόφωνη γνωμοδότηση του Κεντρικού Αρχ/κοϋ 
Συμβουλίου όπως διατυπώθηκε στηναρ. 49/21.10.97 Συ¬ 
νεδρία του, αποφασίζουμε: 

Συμπληρώνουμε το κείμενο της αρ. ΥΠΠΟ/ΑΡΧ/Α1/ 
Φ21/59271/3340/30.11.95 υ.Α. που δημοσιεύτηκε στο 
ΦΕΚ 1036/τ.Β714.12.95 «Περί καθορισμού ζωνών Προ¬ 
στασίας Α' και Β' Αρχ/κών Χώρων και Βυζ. Μνημείων στην 
περιοχή Γύρουλας Σαγκρίου Νάξου» και ιδιαίτερα της πσρ. 
Α11 «Περί Χρήσεων Γης εντός ζώνης Α' ως εξής: 

«Επιτρέπεται επίσης εντός ζώνης Α' η συντήρηση και π 
επισκευή των υπαρχουσών νομίμων οικοδομών και εργα¬ 
σίες αμέσου ανάγκης όπως και απαραίτητες εγκαταστά¬ 


σεις για την εύρυθμη λειτουργία του αρχαιολογικού χώρου 
χάριν προστασίας των αρχαίων «χώροι υγιεινής, Εκδοτήριο 
εισιτηρίων - Αναψυκτήριο - Μουσειακή Αποθήκη (± 

1 90γπ 2 ), εφόσον προϋπάρχει η σύμφωνη γνώμη των συνα- 
μορδίων Εφορειών Αρχ/των». 

Κατά τ’ άλλα το κείμενο της αρ. ΥΠΠΟ/ΑΡΧ /Α1/Φ21/ 
59271/3340/14.12,95 υ.Α ισχύει όπως δημοσιεύτηκε 
στο ΦΕΚ 1036/14.12.95. 

Από τις διατάξεις της παρούσας δεν προκαλείται δα¬ 
πάνη σε βάρος του κρατικού προϋπολογισμού. 

Η παρούσα απόφαση αυτή να δημοσιευθεί στην Εφημε¬ 
ρίδα της Κυβερνήσεως. 

Αθήνα, 18 Δεκεμβρίου 1997 

Ο ΥΠΟΥΡΓΟΣ 

ΕΥΑΓ. ΒΕΝΙΖΕΛΟΣ 
-♦- 

Αριθ. ΥΠΠΟ/ΔΙΟΙΚ/Α4/ΠΜΥ/286 (6) 

Κανόνες συγκρότησης του ΓνωμοδοτικοΟ Συμβουλίου 
Μουσειακής Πολιτικής. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις της παραγράφου 1 του άρθρου 6 του Ν. 
2557/1997 (ΦΕΚ 271/Α724.12.1997). 

2. Τις διατάξεις της παραγράφου 6 του άρθρου 30 του 
Ν. 2190/1994 (ΦΕΚ 28/Α73.3.94). 

3. Το γεγονός ότι η παρούσα δε συνεπάγεται δαπάνη σε 
βάρος του Δημοσίου, αποφασίζουμε: 

1. Του Γνωμοδοτικού Συμβουλίου Μουσειακής Πολιτι¬ 
κής προεδρεύει ο Γενικός Γραμματέας του Υπουργείου 
Πολιτισμού. 

2. Εκτός των προβλεπομένων από την παράγραφο 1 του 
άρθρου 6 του Ν. 2557/1997 μελών και του Γ ενικού Γ ραμ- 
ματέα του ΥΠΠΟ στο Γνωμοδοτικό Συμβούλιο Μουσεια¬ 
κής Πολιτικής μετέχουν και οι Προϊστάμενοι των Διευθύν¬ 
σεων Προϊστορικών και Κλασσικών Αρχαιοτήτων, Βυζαντι¬ 
νών και Μεταβυζαντινών Μνημείων, Συντήρησης, Μελε¬ 
τών Μουσείων, Εκτέλεσης Έργων Μουσείων, Πολιτιστι¬ 
κών Κτιρίων και Αναστήλωσης Νεωτέρων Μνημείων, Λαϊ¬ 
κού Πολιτισμού Καλών Τεχνών και Πολιτιστικών Εκδηλώ¬ 
σεων, αναπληρούμενοι από τους νόμιμους αναπληρωτές 
τους. 

3. Ως μέλη του Γνωμοδοτικού Συμβουλίου Μουσειακής 
Πολιτικής ορίζονται οπωσδήποτε οι Προϊστάμενοι του 
Εθνικού Αρχαιολογικού Μουσείου, του Βυζαντινού και 
Χριστιανικού Μουσείου Αθηνών και του Μουσείου Βυζα¬ 
ντινού Πολιτισμού Θεσσαλονίκης, αναπληρούμενοι από 
τους νόμιμους αναπληρωτές τους. 

4. Ως μέλη του Γνωμοδοτικού Συμβουλίου Μουσειακής 
Πολιτικής ορίζεται ένας τουλάχιστον από τους Διευθυ¬ 
ντές: α) της Εθνικής Πινακοθήκης και Μουσείου Αλεξάν¬ 
δρου Σούτζου, β) του Εθνικού Μουσείου Σύγχρονης Τέ¬ 
χνης και γ) του Κρατικού Μουσείου Σύγχρονης Τέχνης. 

5. Ως μέλος του Γνωμοδοτικού Συμβουλίου Μουσεια¬ 
κής Πολιτικής ορίζεται επίσης τουλάχιστον ένας Διευθυ¬ 
ντής Λαογραφικού Μουσείου. 

6. Ως Γραμματείς του Γνωμοδοτικού Συμβουλίου Μου¬ 
σειακής Πολιτικής ορίζονται οι Προϊστάμενοι των Τμημά¬ 
των Μουσείων της ΔΙΠΚΑ κοι της Δ.Β.Μ.Μ. αναπληροϋ- 
μενοι από τους νόμιμους αναπληρωτές τους. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Ιανουάριου 1998 

Ο ΥΠΟΥΡΓΟΣ 

ΕΥΑΓ. ΒΕΝΙΖΕΛΟΣ 

-♦- 

Αριθ. ΥΠΠΟ/ΚΑΤΕΧΝ/Δ/311 (7) 

Προσθήκη τμήματος συνθέσεως στο Ωδείο «Αγία Τριάς». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

, 1. Τον Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π. Δ/γμα 941/77 «Περί οργανισμού του Υπουρ¬ 
γείου Πολιτισμού και Επιστημών». 

3. Το Β. Δ/γμα 16/1996 «Περί ιδρύσεως ιδιωτικών μου¬ 
σικών ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων ως και το από 11.11.1957 Β. Δ/γμα «Περί κυ- 
ρώσεως του εσωτερικού κανονισμού του Ωδείου Θεσσα¬ 
λονίκης». 

5. Την αριθ. ΥΠΠΟ/ΓΝΟΣ/49095/30.10.1991 από¬ 
φαση «Μεταβίβαση αρμοδιοτήτων Υπουργού και δικαιώ¬ 
ματος υπογραφής «Με εντολή Υπουργού» στους Γεν. 
Γραμματείς. Γεν. Δ/ντές και προϊσταμένους των Δ/νσεων 
τμημάτων και Γραφείων της Κ.Υ. του ΥΠΠΟ (ΦΕΚ 987/ 
Τ.Β728.11.1991). 

6. Την αριθ. ΥΠΠΟ/ΚΑΤΕΧΝ/Δ/35146/1.10.1991 
απόφασή μας «χορήγηση άδειας Ιδρυσης και λειτουργίας 
Ωδείου στον Ιωάννη Σωτηρόπουλο», (ΦΕΚ 896/τ.Β7 
5.11.1991). 

7. Την από 29.12.1997 αίτηση της Γεωργίας Γιαννούλη 
με τα συνημμένα δικαιολογητικά, αποφασίζουμε: 

Συμπληρώνουμε την αριθ. ΥΠΠΟ/ΚΑΤΕΧΝ/35146/ 
1.10.91 απόφασή μας και εγκρίνουμε τη λειτουργία του 
συνθέσεως στο Ωδείο «Αγία Τριάς» από το σχολικό έτος 
1997 - 1998. 

Στην αίθουσα ομαδικής διδασκαλίας δεν επιτρέπεται η 
φοίτηση περισσοτέρων των δεκαπέντε (15) σπουδα¬ 
στών. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 30 Δεκεμβρίου 1997 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

♦- 

Αριθ. ΥΠΠΟ/ΚΑΤΕΧΝ/Δ/52978 (8) 

Χορήγηση άδειας ίδρυσης και λειτουργίας Ωδείου στον 
Ηλία Καραμπογιά. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π. Δ/γμα 941/77 «Περί οργανισμού του Υπουρ¬ 


γείου Πολιτισμού και Επιστημών». 

3. Το Β. Δ/γμα 16/1996 «Περί ιδρύσεως ιδιωτικών μου¬ 
σικών ιδρυμάτων». 

4. Το Ν. 299/76 «Περί ρυθμίσεως θεμάτων αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων ως και το από 11.11.1957 Β. Δ/γμα «Περί κυ- 
ρώσεως του εσωτερικού κανονισμού του Ωδείου Θεσσα¬ 
λονίκης». 

5. Το άρθρο 29 του Ν. 1158/81 «Περί Οργανώσεως και 
δισικήσεως Σχολών Ανωτέρας Καλλιτεχνικής Εκπαιδεύ- 
σεως». 

6. Το άρθρο 41 του Ν. 1597/86 «Προστασία και ανά¬ 
πτυξη της Κινηματογραφίας και άλλες διατάξεις του 
Υπουργείου Πολιτισμού». 

7. Την απόφαση αριθμ. ΥΠΠΟ/ΓΝΟΣ/33990/31.8.87 
«Προϋποθέσεις λειτου ργίας Τ μήματος Κρουστών, ΥΠΠΟ/ 
ΓΝΟΣ/33992/31.8.87 «Προϋποθέσεις λτιουργίας Τμή¬ 
ματος Κλασσικής Κιθάρας» (ΦΕΚ 500/Τ.Β787), ΥΠΠΟ/ 
ΓΝΟΣ/33991/23.8.87 «Προϋποθέσεις λειτουργίας Τμή¬ 
ματος Κλαβικύμβαλου (Τσέμπαλο), (ΦΕΚ 609/Β/87). 

8. Την απόφαση αριθμ. ΥΠΠΟ/ΓΝΟΣ/49095/30.10 91 
απόφαση «Μεταβίβαση αρμοδιοτήτων Υπουργού και δι¬ 
καιώματος υπογραφής «Με εντολή Υπουργού» στους Γ εν. 
Γραμματείς, Γεν. Διευθυντές και Προϊστάμενους των 
Διευθύνσεων, Τμημάτων και Γραφείων της Κ.Υ. του 
ΥΠΠΟ (ΦΕΚ 987/τ.Β728.11.91). 

9. Το από 15.12.1997 πρακτικό αυτοψίας της Δ/νσης 
Τεχνικών Υπηρεσιών της Νομαρχιακής Αυτοδιοίκησης 
Φθιώτιδας. 

10. Την από 4.11.1997 αίτηση του Ηλία Καραμπογιά με 
τα συνημμένα δικαιολογητικά, αποφασίζουμε: 

1. Χορηγούμε στον Ηλία Καραμπογιά άδεια Ιδρυσης και 
λειτουργίας Ωδείου, που θα στεγαστεί στο κτίριο επί της 
οδών Χαντζσπούλου αρ. 16 και Βύρωνος στη Λαμία, και θα 
έχει επωνυμία «Ωδείο Φθιωτικό Καραμπογιά». 

2. Το Ωδείο, θα λειτουργήσει τις εξής Σχολές και Τμή¬ 
ματα: 

Α. Σχολή Ανωτέρων θεωρητικών Μαθημάτων και Συν¬ 
θέσεως με Τμήματα: 

1. Ωδικής 2. Αρμονίας 3. Ενοργάνωσης 4. Αντίστιξης 5. 
Φυγής 6. Συνθέσεως. 

Β. Σχολή Ενοργάνου Μουσικής, με τμήματα: 

1. Πληκτών 2. Έγχορδων 3. Πνευστών 4. Κλασσικής Κι¬ 
θάρας. 

Γ. Σχολή Μονωδίας με τμήμα Μονωδίας 

Α. Σχολή Βυζαντινής Μουσικής. 

3. Στην αίθουσα ομαδικής διδασκαλίας δεν επιτρέπεται 
η φοίτηση περισσοτέρων των δεκαπέντε (15) σπουδα¬ 
στών. 

4. Η άδεια ισχύει από το β' εξάμηνο του σχολικού έτους 
1997 - 1998. 

5. Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 30 Δεκεμβρίου 1997 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

Αριθ. 153244 (9) 

Κύρωση τροποποίησης και συμπλήρωσης του Κανονισμού 

Εσωτερικής Υπηρεσίας του Πρωτοδικείου Τρικάλων. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 17 του Κώδικα Οργανισμού 
Δικαστηρίων και κατάστασης Δικαστικών λειτουργών (κυρ. 
Νόμος 1756/1988) (ΦΕΚ 35Α/26.2.1988) όπως αντικα- 
ταστάθηκε από το άρθρο 5 του Ν. 1868/1989 (ΦΕΚ 230/ 
Α/10.10.1989) και όπως τελικά η παράγραφος 2 του άρ¬ 
θρου 17 του Ν. 1756/1988 αντικαταστάθηκε εκ νέου με 
την παράγραφο 4 του άρθρου 3 του Ν. 2479/1997. 

2. Το άρθρο 29α του Ν. 1558/1985 όπως προστέθηκε 
με το άρθρο 27 του Ν. 2081/1992 (ΦΕΚ 154/ 
10.9.1992). 

3. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του κρατικού προϋπο¬ 
λογισμού. 

4. Το έγγραφο του Πρωτοδικείου Τρικάλων, αποφασί¬ 
ζουμε: 

Κυρώνουμε την τροποποίηση και συμπλήρωση του κα¬ 
νονισμού εσωτερικής υπηρεσίας του Πρωτοδικείου Τρικά- 
λων όπως διαμορφώθηκε με την απόφαση της Ολομέ¬ 
λειας του Δικαστηρίου αυτού με αριθμό 5/1997 και η 
οποία έχει ως εξής, για τους λόγους αυτούς: 

Η Ολομέλεια του Πρωτοδικείου Τρικάλων με την υπ’ 
αριθμ. 5/1997 απόφασή μας. 

Αποφασίζει ομοφώνως 1) την μη καθαρογραφή, αλλά 
την καταχώρηση σε ειδικό βιβλίο κατά το άρθρο 142 παρ. 
2 και 3 των πρακτικών και των αποφάσεων των μονομελών 
πλημμελειοδικείων που εκδίδονται σε πρώτο βαθμό και 
των μονομελών δικαστηρίων ανηλίκων στις παρακάτω πε¬ 
ριπτώσεις: 

α) Γισ παραβάσεις του Κώδικα Οδικής Κυκλοφορίας, β) 
για τα πλημμελήματα καθυστέρησης πληρωμής εργατι¬ 
κών ή εργοδοτικών εισφορών, γ) για τις παραβάσεις του 
υγειονομικού κανονισμού, δ) για τις αγορανομικές παρα¬ 
βάσεις και ε) για τις αξιόποινες πράξεις που βεβαιώνονται 
με έκθεση δημόσιας αρχής, 2) ότι ο Πρόεδρος Υπηρεσίας 
θα εκτελεί τα σχετικά καθήκοντα από τις 10.00 η ώρα έως 
τις 13.30 και 3) ότι υπάλληλοι της γραμματείας θα συναλ¬ 
λάσσονται με το κοινό από τις 9.00 η ώρα έως τις 13.30 
κάθε εργάσιμης ημέρας και τον υπόλοιπο χρόνο θα ασχο¬ 
λούνται με τη διεκπεραίωση εσωτερικών υπηρεσιών. 

Κρίθηκε, αποφασίσθηκε και δημοσιεύθηκε στα Τρίκαλα 
στις 20 Ιουνίου 1997. 

Ο Πρόεδρος 
Λεωνίδας Ντούλης 
Οι Δικαστές 
Σπυρίδωνας Τζότζιος 
θωμαΐτσα Πατρώνα 
Μόρφω Γκίκα 
Περικλής Αλεξίου 
Μαρία - Μάριου Δερεχάνη 
Ασήμω Πετροπούλου 
Ευάγγελος Σούρλας 
Ειρήνη Γκορτσίλα 
Στυλιανός Κακαβιάς 
Η Γραμματέας 
Σπυριδούλα Χασούρα 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 1997 

Ο ΥΠΟΥΡΓΟΙ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

-♦- 

Αριθ. οικ. 160863 (10) 

Ορισμός λειτουργίας δικαστικού καταστήματος του Ειρη¬ 
νοδικείου Διδυμοτείχου . 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 18 παράγραφος 1 του Κώ¬ 
δικα Οργανισμού Δικαστηρίων και κατάστασης Δικαστικών 
Λειτουργών (Κ.Ν. 1756/1988). 

2. Τις διατάξεις του άρθρου 29 Α του Ν. 1558/1985 
όπως προσετέθηκαν με το άρθρο 27 του Ν. 2081/1992 
(ΦΕΚ 154/10.9.1992 τ. Α'). 

3. Το έγγραφο του Ειρηνοδικείου Διδυμοτείχου με 
αριθμό 337/3.12.1997. 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Δημοσίου, αποφα¬ 
σίζουμε: 

Ορίζουμε νέο δικαστικό κατάστημα του Ειρηνοδικείου 
και Πταισματοδικείου Διδυμοτείχου από 22.12.1997 το 
κτίριο που βρίσκεται στο Διδυμότειχο και επί της οδού Λε- 
ωνιδίου αριθ. 48, λόγω μεταστέγασής του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 

-4- 

Α ριθ. οικ. 146403 (11) 

Ορισμός τόπου συνεδριάσεων του Ειρηνοδικείου 
Νάξου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 18 παράγραφος 1 του Κώ¬ 
δικα Οργανισμού Δικασηρίων και κατάστασης Δικαστικών 
Λειτουργών (Κ.Ν. 1756/1988). 

2. Τις διατάξεις του άρθρου 29 Α του Ν. 1558/1985 
όπως προσετέθηκαν με το άρθρο 27 του Ν. 2081/1992 
(ΦΕΚ 154/10.9.1992 τ. Α'). 

3. Το έγγραφο του Ειρηνοδικείου Νάξου με αριθμό 474/ 
26.11.1997. 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Δημοσίου, αποφα¬ 
σίζουμε: 

Ορίζουμε προσωρινό τόπο συνεδριάσεων του Ειρηνοδι¬ 
κείου Νάξου τις αίθουσες του δικαστικού καταστήματος 
του Ειρηνοδικείου Τραγαίας λόγω γενικής επισκευής του 
ανωτέρω Ειρηνοδικείου. 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΠΑΝΝΟΠΟΥΛΟΣ 
- φ - 

Αριθ. 88/1997 (12) 

Γνωστοποίηση συγκέντρωσης των εταιρειών «ΓΡΗΓΟΡΗΣ 
ΣΑΡΑΝΤΗΣ - ΑΝΩΝΥΜΗ ΒΙΟΜΗΧΑΝΙΚΗ ΚΑΙ ΕΜΠΟ¬ 
ΡΙΚΗ ΕΤΑΙΡΙΑ ΚΑΛΛΥΝΤΙΚΩΝ, ΕΝΔΥΜΑΤΩΝ, ΔΕΡ¬ 
ΜΑΤΙΝΩΝ ΚΑΙ ΠΑΙΔΙΚΩΝ ΕΙΔΩΝ» και «ΚΑΜΕΛ ΒΙΟ¬ 
ΜΗΧΑΝΙΑ ΣΤΙΛΒΩΜΑΤΩΝ, ΑΝΩΝΥΜΟΣ ΒΙΟΜΗΧΑ¬ 
ΝΙΚΗ ΚΑΙ ΕΜΠΟΡΙΚΗ ΕΤΑΙΡΙΑ», σύμφωνα με το άρθρο 
4β του Ν. 703/77, όπως ισχύει. 

Η ΕΠΙΤΡΟΠΗ ΑΝΤΑΓΩΝΙΣΜΟΥ 
ΣΕ ΟΛΟΜΕΛΕΙΑ 

Συνεδρίασε στην αίθουσα 611 του Υπουργείου Ανάπτυ¬ 
ξης (Γ.Γ. Εμπορίου) την 22η Οκτωβρίου 1997, ημέρα Τε¬ 
τάρτη και ώρα 10.30 π.μ. με την εξής σύνθεση: 
Πρόεδρος: Σταύρος Αργυρόπουλος. 

Μέλη: Βλάσιος Ασημακόπουλος, 

Μιχαήλ Φράγκος, κωλυομένου του τακτικού Νικόλαου Σα- 
κελλαρόπουλου, 

Χαρίλαος Χάρακας, 

Μελίνα Μουζουράκη, 

Δημήτριος Τζουγανάτος, 

Ιωάννης Κατσουλάκος. 

Γραμματέας: Ελένη Βασιλειάδου κωλυομένης της τακτι¬ 
κής Αλεξάνδρας - Μαρίας Ταραμπίκου. 

Τα λοιπά τακτικά και αναπληρωματικά μέλη, καίτοι προ- 
σκληθέντα, δεν προσήλθαν λόγω κωλύματος. 

θέμα της συνεδριάσεως ήταν η γνωστοποίηση συγκέ¬ 
ντρωσης των εταιρειών «ΓΡΗΓΟΡΗΣ ΣΑΡΑΝΤΗΣ - ΑΝΩ¬ 
ΝΥΜΗ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΙΑ ΚΑΛΛΥ¬ 
ΝΤΙΚΩΝ, ΕΝΔΥΜΑΤΩΝ, ΔΕΡΜΑΤΙΝΩΝ ΚΑΙ ΠΑΙΔΙΚΩΝ 
ΕΙΔΩΝ» και «ΚΑΜΕΛ ΒΙΟΜΗΧΑΝΙΑ ΣΤΙΛΒΩΜΑΤΩΝ, 
ΑΝΩΝΥΜΟΣ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΙΑ», 
σύμφωνα με το άρθρο 4β του Ν. 703/77, όπως ισχύει. Η 
συνεδρίαση είχε αρχικά ορισθεί για τις 10.9.1997 οπότε 
και αναβλήθηκε, προκειμένου να κλητευθεΙ από τη Γραμ- 
ματεία και η εταιρεία «ΑΝΩΝΥΜΗ ΕΤΑΙΡΙΑ ΛΕΥΚΟΣΙΔΗ- 
ΡΟΥΡΓΙΑΣ ΚΑΙ ΣΤΙΛΒΩΜΑΤΩΝ ΕΛΣΑ». 

Κατά τη συνεδρίαση παρέστησαν: α) για την εταιρεία 
«ΓΡΗΓΟΡΗΣ ΣΑΡΑΝΤΗΣ - ΑΝΩΝΥΜΗ ΒΙΟΜΗΧΑΝΙΚΗ 
ΚΑΙ ΕΜΠΟΡΙΚΗ ΕΤΑΙΡΙΑ ΚΑΛΛΥΝΤΙΚΩΝ, ΕΝΔΥΜΑΤΩΝ, 
ΔΕΡΜΑΤΙΝΩΝ ΚΑΙ ΠΑΙΔΙΚΩΝ ΕΙΔΩΝ» ο πληρεξούσιος δι¬ 
κηγόρος Ε. Σφήκας και β) για την «ΑΝΩΝΥΜΗ ΕΤΑΙΡΙΑ 
ΛΕΥΚΟΣΙΔΗΡΟΥΡΓΙΑΣ ΚΑΙ ΣΤΙΛΒΩΜΑΤΩΝ ΕΛΣΑ» οι 
πληρεξούσιοι δικηγόροι I. Κ. Δρυλλεράκης και Π. Κόμμα¬ 
τός . 

Στην αρχή της συζητήσεως το λόγο έλαβε η Γενική Ει- 
σηγήτρια της Γραμματεΐας της Επιτροπής, Σοφία Καμπε- 
ρίδου η οποία ανέπτυξε τη γραπτή εισήγηση της Υπηρε¬ 
σίας και πρότεινε να μην απαγορευθεί η συγκέντρωση και 
να επιβληθούν πρόστιμα ύψους 5.000.000 δρχ. στην υπό¬ 
χρεη σε γνωστοποίηση εταιρεία «ΓΡΗΓΟΡΗΣ ΣΑΡΑΝΤΗΣ 
- ΑΝΩΝΥΜΗ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΙΑ 
ΚΑΛΛΥΝΤΙΚΩΝ, ΕΝΔΥΜΑΤΩΝ, ΔΕΡΜΑΤΙΝΩΝ ΚΑΙ ΠΑΙ¬ 
ΔΙΚΩΝ ΕΙΔΩΝ» για την υπαιτίως εκπρόθεσμη γνωστοποί¬ 


ηση της συγκέντρωσης σύμφωνα με το άρθρο 4β παρ. 4 
του Ν. 703/77, όπως ισχύει και 15.000.000 δρχ. σε κάθε 
μία από τις εταιρείες «ΓΡΗΓΟΡΗΣ ΣΑΡΑΝΤΗΣ - ΑΝΩ¬ 
ΝΥΜΗ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΙΑ ΚΑΛΛΥ¬ 
ΝΤΙΚΩΝ, ΕΝΔΥΜΑΤΩΝ, ΔΕΡΜΑΤΙΝΩΝ ΚΑΙ ΠΑΙΔΙΚΩΝ 
ΕΙΔΩΝ» και «ΑΝΩΝΥΜΗ ΕΤΑΙΡΙΑ ΛΕΥΚΟΣΙΔΗΡΟΥΡΓΙΑΣ 
ΚΑΙ ΣΤΙΛΒΩΜΑΤΩΝ ΕΛΣΑ» για την πραγματοποίηση της 
συγκέντρωσης προ της οριστικής απόφασης της Επιτρο¬ 
πής Ανταγωνισμού. 

Κατόπιν, το λόγο έλαβαν οι πληρεξούσιοι δικηγόροι των 
ανωτέρω εταιρειών, οι οποίοι ανέπτυξαν τις απόψεις τους, 
απάντησαν σε ερωτήσεις που τους υπέβαλαν ο Πρόεδρος 
και τα μέλη της Επιτροπής και ζήτησαν την έγκριση της 
γνωστσποιηθείσας συγκέντρωσης και την απάλειψη ή άλ¬ 
λως τον περιορισμό του προτεινόμενου από τη Γραμμα- 
τεία προστίμου βάσει της αρχής της αναλογικότατος. 

Η Επιτροπή Ανταγωνισμού συνήλθε σε Διάσκεψη την 
27η Οκτωβρίου 1997 ημέρα Δευτέρα και ώρα 10.30 π.μ. 
στην αίθουσα 611 του Υπουργείου Ανάπτυξης (Γ.Γ. Εμπο¬ 
ρίου), κατά την οποία, αφού έλαβε υπ' όψη τηςτα στοιχεία 
του φακέλλου, την Εισήγηση της Γραμματείας, τις από¬ 
ψεις που διετύπωσαν, εγγράφως και προφορικώς, οι εν¬ 
διαφερόμενος εταιρείες κατά τη συζήτηση της υποθέ- 
σεως και το υπόμνημα που υποβλήθηκε, σκέφθηκε ως 
εξής: 

Σύμφωνα με το άρθρο 4 παρ. 2 εδ. β του νόμου 703/77, 
όπως ισχύει, συγκέντρωση πραγματοποιείται και όταν ένα 
ή περισσότερα πρόσωπα, που ελέγχουν ήδη μία τουλάχι¬ 
στον επιχείρηση ή μία ή περισσότερες επιχειρήσεις, απο¬ 
κτούν άμεσα ή έμμεσα τον έλεγχο του συνόλου ή τμημά¬ 
των μιας ή περισσοτέρων άλλων επιχειρήσεων. 

Εξάλλου, κατά τη διάταξη του άρθρου 4β παρ. 1 του άνω 
νόμου, κάθε συγκέντρωση επιχειρήσεων πρέπει, να γνω¬ 
στοποιείται στην Επιτροπή Ανταγωνισμού μέσα σε 10 ερ¬ 
γάσιμες ημέρες από τη σύναψη της συμφωνίας ή τη δημο¬ 
σίευση της προσφοράς ή ανταλλαγής ή την απόκτηση της 
συμμετοχής, που εξασφαλίζει τον έλεγχο της επιχείρη¬ 
σης, όταν συντρέχουν τα αναφερόμενα κριτήρια ως προς 
το μέγεθος του μεριδίου της αγοράς των προϊόντων ή 
υπηρεσιών που αφορά η συγκέντρωση ή ως προς το ύψος 
του συνολικοί! κύκλου εργασιών όλων των επιχειρήσεων 
που συμμετέχουν στη συγκέντρωση, όπως τα εν λόγω κρι¬ 
τήρια προσδιορίζονται στο άρθρο 4στ του ίδιου νόμου. 

Από τις άνω διατάξεις, σαφώς προκύπτει ότι στις προ- 
βλεπόμενες από αυτές ρυθμίσεις εμπίπτουν όλες ανεξαι¬ 
ρέτως οι συγκεντρώσεις αδιαφόρως του θεωρητικού χα¬ 
ρακτήρα του ως καθέτων, οριζοντίων ή διαγώνιων και του 
είδους τοτν αγαθών ή υπηρεσιών που αφορούν, καλύπτο¬ 
ντας ούτω και τις περιπτώσεις που δεν επέρχεται άθροιση 
μεριδίων. 

Στην προκειμένη περίπτωση, σύμφωνα με την γνωστο- 
ποιηθείσα από 5.12.1996 σύμβαση, που καταρτίσθηκε 
μεταξύ των νομίμων εκπροσώπων των Εταιρειών «ΓΡΗΓΟ¬ 
ΡΗΣ ΣΑΡΑΝΤΗΣ - ΑΝΩΝΥΜΗ ΒΙΟΜΗΧΑΝΙΚΗ ΚΑΙ 
ΕΜΠΟΡΙΚΗ ΕΤΑΙΡΙΑ ΚΑΛΛΥΝΤΙΚΩΝ ΕΝΔΥΜΑΤΩΝ, 
ΔΕΡΜΑΤΙΝΩΝ ΚΑΙ ΠΑΙΔΙΚΩΝ ΕΙΔΩΝ» και «Ανώνυμη 
Εταιρία Λευκοσίδηρου ργίας και Στιλβωμάτων ΕΛΣΑ», η 
πρώτη αγόρασε από τη δεύτερη 4.350 000 μετοχές επί 
συνόλου 4.583.520, της Εταιρείας «ΚΑΜΕΛ ΑΒΕΕ», που 
είναι θυγατρική της δεύτερης, αποκτώντας ούτω το 
94,91% περίπου του μετοχικού κεφαλαίου της τελευ¬ 
ταίας και κατά συνέπεια τον πλήρη έλεγχο αυτής, ενώ το 

υπόλοιπο 5,1% παρέμεινε στην πωλήτρια «ΕΛΣΑ Α.Ε.». 

Εξάλλου από τα στοιχεία που συνεκέντρωσε η Γραμμα- 
τεΐα και από την ενώπιον ττις Επιτροπής συζήτηση της 
υποθέσεως, προκέκυψαν τα εξής: 

Η ως άνω πρώτη εταιρεία («ΓΡ. ΣΑΡΑΝΤΗΣ Α.Β.Ε.Ε.) 
έχει ως σκοπό και ασχολείται με την παραγωγή και εμπο¬ 
ρία 1) καλλυντικών, αρωμάτων και αιθερίων ελαίων, 2) εν¬ 
δυμάτων, 3) δερμάτινων ειδών, 4) παιδικών ειδών, 5) στιλ- 
βωτικών προϊόντων ατομικών ή οικιακών, 6) ειδών καθαρι¬ 
σμού, 7) αλουμινοφύλλων, οικιακών σκευών μιας χρήσεως 
πλαστικών μεμβρανών συντη ρήσεως τροφίμων και λοιπών 
υλικών, 8) υλικών επιδέσεως και γενικά φαρμακευτικών 
ειδών, 9) βάμβακος και προϊόντων βάμβακος καθώς και 
συναφών προς αυτά προϊόντων και εμπορευμάτων, ελέγ¬ 
χει δε και δέκα επιχειρήσεις που δραστηριοποιούνται στα 
ανωτέρω προϊόντα και εμπορεύματα. 

Η αποκτώμενη εταιρεία {«ΚΑΜΕΛ ΑΒΕΕ»), που συνε- 
στήθη το έτος 1994, δραστηριοποιείται στην παραγωγή, 
αντιπρόσωπευση και εμπορία στιλβωτικών και άλλων κα¬ 
ταναλωτικών προϊόντων καθαρισμού και προστασίας χώ¬ 
ρων και αντικειμένων και κυρίως προϊόντων βαφής, στιλ- 
βώσεως, προστασίας και συντηρήσεως υποδημάτων και 
άλλων δερμάτινων ειδών (τσάντες, ζώνες κ.λπ.) και είναι 
θυγατρική της πωλήτριας εταιρείας («ΕΛΣΑ Α.Ε.»), από 
την οποία, με τη σύστασή της, αποσχίσθηκε ο κλάδος αυ¬ 
τός. Στα προϊόντα αυτά που αποτελούν εν προκειμένω τη 
σχετική αγορά, που εκτείνεται γεωγραφικώς σε όλη την 
Ελληνική επικράτεια, το μερίδιο της «ΚΑΜΕΛ ΑΒΕΕ» 
ανέρχεται στο ποσοστό 65%, ενώ τα υπόλοιπα ποσοστά 
καταλαμβάνουν οι ανταγωνιστές και κυρίως αυτοί που δια¬ 
θέτουν τα εισαγόμενα προϊόντα «ΝϋΘΘΕΤ» και «0011.0- 
ΝΙΙ_». Στον εν λόγω κλάδο δεν δραστηριοποιείται η αγορά- 
στρια Εταιρεία. 

Σύμφωνα με τις προαναφερθείσες διατάξεις και με 
βάση τα ανωτέρω πραγματικά περιστατικά η προκειμένη 
εξαγορά αποτελεί οριζόντια συγκέντρωση επιχειρήσεων 
αφού η εταιρεία «ΓΡ. ΣΑΡΑΝΤΗΣ Α.Β.Ε.Ε.» αποκτά τον 
πλήρη έλεγχο της εταιρείας «ΚΑΜΕΛ ΑΒΕΕ» και ως 
τοιαύτη υπόκειται υποχρεωτικά σε προηγούμενη γνωστο¬ 
ποίηση, εφόσον καλύπτεται η μία από τις δύο προϋποθέ¬ 
σεις που ορίζει ο νόμος και δη η τοιαύτη του μεριδίου της 
αγοράς, που υπερβαίνει το οριζόμενο από το νόμο ελάχι¬ 
στο όριο του 25%. 

Κατά το άρθρο 4γπαρ. 1 του Ν. 703/77, όπως ισχύει, με 
απόφαση της Επιτροπής Ανταγωνισμού απαγορεύεται 
κάθε συγκέντρωση επιχειρήσεων που υπόκειται σε προη¬ 
γούμενη γνωστοποίηση και η οποία μπορεί να περιορίσει 
σημαντικά τον ανταγωνισμό στην εθνική αγορά ή σε σημα¬ 
ντικό, σε συνάρτηση με τα χαρακτηριστικά των προϊόντων, 
τμήμα της και ιδίως με τη δημιουργία η ενίσχυση δεσπό¬ 
ζουσας θέσεως. 

Στην προκειμένη περίπτωση, από τα προεκτεθέντα 
στοιχεία προέκυψε ότι η εξεταζόμενη συγκέντρωση δεν 
πρόκειται να επιφέρει το άνω αποτέλεσμα, δηλαδή τον 
περιορισμό του ανταγωνισμού ή τη δημιουργία ή ενίσχυση 
δεσπόζουσας θέσεως, δεδομένου ότι δεν θα επιφέρει αύ¬ 
ξηση του μεριδίου αγοράς της «ΚΑΜΕΛ ΑΒΕΕ», είναι εύ¬ 
κολη η είσοδος νέων ανταγωνιστών, για την οποία δεν υφί- 
στανται νομικοί ή άλλοι περιορισμοί, εκτός από τον περιο¬ 
ρισμό της χρήσεως του σήματος και η χρηματοδοτική και 
οικονομική δύναμή της εξαγοράζουσας επιχειρήσεως, 
αλλά και ορισμένων ανταγωνιστών είναι ισχυρή. 


Εξάλλου, οι περιεχόμενο· στην εξεταζόμενη σύμβαση 
περιορισμοί, που αναφέρονται στην απαγόρευση ανταγω¬ 
νισμού για μία πενταετία από την πωλήτρια εταιρεία και 
τους μετόχους της και στην από αυτούς ανακοίνωση ή 
χρησιμοποίηση εμπιστευτικών πληροφοριών που αφο¬ 
ρούν τις δραστηριότητες της εξαγοραζομένης επιχειρή- 
σεως, ως συνδεόμενοι αμέσως με την συγκέντρωση και 
την πραγματοποίηση αυτής δεν αντίκειται στον κανονισμό 
αριθ. 4064/1989 του Συμβουλίου, της 21.12.1989 της 
ΕΟΚ. 

Επομένως δεν υφίσταται περίπτωση για την απαγό¬ 
ρευση της εν λόγω συγκεντρώσεως. 

Κατά το άρθρο 4β παρ. 4 του Ν. 703/77, όπως ισχύει, 
σε περίπτωση υπαίτιας παράβασης της, από την παρ. 1 
επιβαλλομένης, υποχρέωσης προς γνωστοποίηση η Επι¬ 
τροπή Ανταγωνισμού επιβάλλει πρόστιμο ύψους μέχρι 
επτά τοις εκατό (7%) του συνολικού κύκλου εργασιών των 
συμμετεχουσών επιχειρήσεων, όπως αυτό ορίζεται στο 
άρθρο 4στ. Εξάλλου, σύμφωνα με το άρθρο 4ε παρ. 1 του 
ως άνω νόμου «με την επιφύλαξη των διατάξεων των παρ. 
2 και 3 του παρόντος άρθρου, απαγορεύεται η πραγματο¬ 
ποίηση της συγκεντρώσεως μέχρι την έκδοση μιας από τις 
αποφάσεις που προβλέπονται στο άρθρο 4δ παρ. 2, 3, 4, 
5, 6 και 7. Σε περίπτωση παράβασης της απαγόρευσης 
αυτής η Επιτροπή Ανταγωνισμού επιβάλλει πρόστιμο 
ύψους μέχρι δεκαπέντε τοις εκατό (15%) του συνολικού 
κύκλου εργασιών των συμμετεχουσών επιχειρήσεων, 
όπως αυτό ορίζεται στο άρθρο 4στ. 

Στην προκειμένη περίπτωση, όπως προέκυψε από τα 
προαναφερθέντα αποδεικτικά στοιχειά, οι άμεσα συμμε- 
τέχουσες στη σύμβαση συγκεντρώσεως εταιρείες «ΓΡ. 
ΣΑΡΑΝΤΗΣ ΑΒΕΕ» και «ΕΛΣΑ», οι οποίες έχουν την πραγ¬ 
ματική και νομική δυνατότητα να ολοκληρώσουν τη συγκέ¬ 
ντρωση, παρέβησαν τις προαναφερθείσες υποχρεώσεις 
τους, γιατί η εν λόγω συγκέντρωση, από την ως άνω υπό¬ 
χρεη πρώτη εταιρεία γνωστοποιήθηκε στη Γραμματεία 
στις 18.4.1997, ενώ είχε ήδη αυτή πραγματοποιηθεί από 
τις 5 Δεκεμβρίου 1996, χωρίς την προηγούμενη έκδοση 
της σχετικής αηοφάσεως της Επιτροπής. Οι παραβάσεις 
δε αυτές οφείλονται σε υπαιτιότητα των νομίμων εκπρο¬ 
σώπων τους, οι οποίοι γνώριζαν ότι συνέτρεχαν οι σχετι¬ 
κές προϋποθέσεις του νόμου και δη ότι το μερίδιο στη 
σχετική αγορά της «ΚΑΜΕΛ ΑΒΕΕ» υπερέβαινε κατά πολύ 
το ελάχιστο όριο του 25%, ενώ εξάλλου δεν δικαιολογείται 
κατά την κρίση της Επιτροπής, ενόψει μάλιστα της μεγά¬ 
λης οικονομικής επιφανείας των εν λόγω επιχειρήσεων και 
της οργανώσεων των, πλάνη των ως προς την υπαγωγή 
της εν λόγω συμβάσεως στις προαναφερθείσες διατάξεις 
που είναι απολύτως σαφείς, από τη μη άθροιση μεριδίων. 
Επομένως πρέπει να επιβληθούν τα ως άνω προβλεπό- 
μενα πρόστιμα σε κάθε μία από τις εν λόγω εταιρείες. 

Τα πρόστιμα αυτά, ενόψει και του αναφερομένου στην 
εισήγηση της Γραμματείας συνολικού κύκλου εργασιών 
των συμμετεχουσών στη συγκέντρωση επιχειρήσεων, του 
βαθμού της υπαιτιότητας των και των συντρεχουσών ως 
άνω περιστάσεων, πρέπει να προσδιορισθούν στο ποσό 
των δραχμών 2.000.000 για την πρώτη παράβαση, για την 
πρώτη υπόχρεο για γνωστοποίηση εταιρεία «ΓΡΗΓΟΡΗΣ 
ΣΑΡΑΝΤΗΣ - ΑΝΩΝΥΜΗ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ 
ΕΤΑΙΡΙΑ ΚΑΛΛΥΝΤΙΚΩΝ, ΕΝΔΥΜΑΤΩΝ, ΔΕΡΜΑΤΙΝΩΝ 
ΚΑΙ ΠΑΙΔΙΚΩΝ ΕΙΔΩΝ» και των δραχμών 5.000.000 για 
κάθε μία από αυτές για τη δεύτερη παράβαση, ποσά που 

δεν υπερβαίνουν τα προβλεπόμενα όρια του 7% ή 15%, 
για τους λόγους αυτούς: 

Αποφαίνεται ότι δεν συντρέχει λόγο απογορεύσεως της 
προκειμένης συγκεντρώσεως. 

Επιβάλλει στην εταιρεία «ΓΡΗΓΟΡΗΣ ΣΑΡΑΝΤΗΣ - 
ΑΝΩΝΥΜΗ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ ΕΤΑΙΡΙΑ 
ΚΑΛΛΥΝΤΙΚΩΝ, ΕΝΔΥΜΑΤΩΝ, ΔΕΡΜΑΤΙΝΩΝ ΚΑΙ ΠΑΙ¬ 
ΔΙΚΩΝ ΕΙΔΩΝ» πρόστιμο δύο εκατομμυρίων (2.000,000) 
δραχμών, για την ως άνω πρώτη παράβαση. 

Επιβάλλει σε κάθε μία από τις εταιρείες «ΓΡΗΓΟΡΗΣ 
ΣΑΡΑΝΤΗΣ - ΑΝΩΝΥΜΗ ΒΙΟΜΗΧΑΝΙΚΗ ΚΑΙ ΕΜΠΟΡΙΚΗ 
ΕΤΑΙΡΙΑ ΚΑΛΛΥΝΤΙΚΩΝ, ΕΝΔΥΜΑΤΩΝ, ΔΕΡΜΑΤΙΝΩΝ 
ΚΑΙ ΠΑΙΔΙΚΩΝ ΕΙΔΩΝ» και «Ανώνυμη Εταιρία Λευκοσιδη¬ 


ρουργίας και Στιλβωμάτων ΕΛΣΑ» πρόστιμο πέντε εκα¬ 
τομμυρίων (5,000.000) δραχμών, για την ανωτέρω δεύ¬ 
τερη παράβαση. 

Η απόφαση εκδόθηκε την 25 Νοεμβρίου 1997 
Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 7 Ιανουαρίου 1998 
Ο Πρόεδρος 

ΣΤΑΥΡΟΣ ΑΡΓΥΡΟΠΟΥΛΟΣ 
Η Γραμματέας 
ΕΛΕΝΗ ΒΑΣΙΛΕΙΑΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


